JohanHeinsen/ENO huggingface dataset:
Lolland-Falsters Stifts-Tidende, 1825-08-19
J Aaret 1819 vilde Dr. Lognin paa sin Tilbagereise fra Ostindien gjøre Holdt i Africa, hvor han 1811 havde levet i 9 Maaneder. Men han blev tilligemed sine Reisefæller arresteret og ført til Tunis, hvor Deyen lovede ham og hans Venner Frihed, naar han kunde curere en ung 17aars georgisk Skjønhed, i hvem Deyen var dødelig forelsket, men nu var farlig syg og opgivet af de tyrkiske Læger. Den unge Pige kom sig, men hendes Taknemmelighed havde nær kostet den franske Læge Livet. Hun havde erholdt Tilladelse, at see ham nogle Gange efter hendes Helbredelse, under det Foregivende, at hun ikke var ganske restitueret. En Dag overraskede Deyen den taknemmelige Helbredte, da hun beviste sin 6laarige Redder sin Taknemmelighed, der langtfra skete paa nogen forbrydersk eller upassende Maade, men dog var tilstrækkelig til at bringe den skinsyge Dey i Harnisk, og rasende trak han Dolken imod Pigen og skreg til Doctoren: "Jnden en Time er Du dødsens!" Hold inde!" svarede denne kjækt, med alvorlig, ærefrygtbydende Mine: "Vel vidste jeg, da jeg kom til Africa, at jeg her maatte døe, men Du vil selv komme til at følge mig en Time efter, og dræber Du hende, som Du truer, saa er Du strax dødsens." Deyen nøiedes nu med at lade Hr. Lognin, indsperre, og lod ham næste Dag, tilligemed Reisefæller, sætte over til Sicilien. Saaledes kom Lonquin lykkelig til Europa. Men da han paa Hjemveien til sin Fædrenestad, Lyon, opholdt sig noget i Villefranche, blev han overfaldet af en Sygdom, der endte hans Liv i hans Ledsagers, Hr. Ranchallis, Arme. Han efterlod sig 150 Haandskrivter.
Lolland-Falsters Stifts-Tidende, 1825-08-19
Christiania, den 4de August. Endelig have vi da faaet den forønskede og haabede Regn. Høehøsteni Omegnen af vor Stad og overalt synden for samme er kun falden maadelig ud, da man i Almindelighed neppe har faaet det Halve, af hvad man pleier at erholde i sædvanlige Aar, og Udsigterne for Kornhøsten ere i disse Egne heller ikke meget lovende. Derimod ere Efterretningerne næsten fra alle øvrige Norges Egne meget glædelige, da det paa de fleste Steder tegner til at blive et godt Aar. – Adskillige af vore Handelsmænd have, efter Forlydende, allerede forskrevet Høe baade fra England, Holland og Frankrig. J nogen Tid har man talt om de rige Ertsleier, som skulle findes i Sætersdalen i Raabygdelaugets Fogderie. Disse ere i forrige Aar blevne foreløbig undersøgte af en Grube-Arbeider, og i Aar bereises denne Tract af Professor Esmark, som det af Regjeringen er overdraget at foranstalte de opdagede Anviisninger nærmere undersøgte.
Lolland-Falsters Stifts-Tidende, 1825-08-19
Adskilligt. J Alexandrien skal Pesten anrette de største Ødelæggelser. Den har endog udbredt sig iblandt de ved hiin Stad sammendragne Tropper, der vare bestemte til Morea. Vicekongen har derfor seet sig nødsaget til at lade dem marschere ind i Landet, hvorved Expeditionen til Morea er opsat.
Lolland-Falsters Stifts-Tidende, 1825-08-19
En Præst, der er sigtet for Barnemord, blev den 1ste August arresteret i Brüssel. Den nuværende persiske Konge, eller Schach, er 75. Aar gl., har 700 Koner, 74 Sønner og 125 Døttre. Oberst Symes, som troer for vist, at Jorden er beboet i dens Jndre, og at man kan seile derind fra Nordpolen, reiser nu, efter Sigende, paa russisk Bekostning derhen for at finde Hullet. J Nærheden af Matanzas, paa Cuba, have Slaverne gjort Opstand, hvorved Opsynsmanden og 20 Hvide bleve myrdede. Paa Kysten af en af Ørken-Øerne, Cdan, er en Havhest dræbt af nogle derværende Hyrder. Dens Skind var 15 Fod i Længden og 14 Fod i Breden, og dens Huggetænder, skjøndt noget afflidte, stode 12 Tommer, ud fra Hovedet.
Lolland-Falsters Stifts-Tidende, 1825-08-19
Den hollandske Jøde og berømte Bogtrykker, som indførte de første Bogtrykkerpresser i Constantinopel, blev paa Vezierens Befaling hængt, for at han ikke skulde tage Brødet fra 11,000 Skrivere, som paa den Tid levede af deres Pen.
Lolland-Falsters Stifts-Tidende, 1825-08-19
J Amtet Scharzfels har den 29de Juli Jorden slaaet en Revne, som er 100 Fod i Gjennemsnit, og saa dyb, at naar en Steen kastes ned i samme, hvis Bund ikke er sigtbar, høres først dens Fald efter et Minut og nogle Secunder.
Lolland-Falsters Stifts-Tidende, 1825-08-19
Et kongeligt sardinisk Edict fastsætter, at for Fremtiden maa ikkuns de lære at læse og skrive, som ere i Besiddelse af 1500 Livrer, og de, som ville studere, skulle besidde ligesaameget i Renter. Senecals-Jndianerne have overrakt Committeen for de indianske Anliggender en mærkværdig Addresse, i hvilken de ønske at blive forskaanede for Missionairer nes plagende Besøg. De yttre i samme: "Vore Fruentimmers Sæder ere blevne slettere siden disse Mænd, kom til os, og vore unge Mennesker drikke meere Whisken. Vi ville gjerne lære at læse, skrive og arbeide, men ikke af Folk, der have gjort os saameget Ondt. Vi bede vore hvide Brødre, ikke at paatrænge os nogen fremmed Religion; men at man lader os tilbede den store Aand, saaledes som vi holde det for det Bedste. Eders røde Brødre ville da henleve den lille Rest af deres Liv lykkelig, og gaae i Fred til deres Fædre."
Lolland-Falsters Stifts-Tidende, 1825-08-19
Ved Salisbury i Nordaroling er man nu saa ivrigen sysselsat med at opsøge Guld, at Agerdyrkningen vil vorde forsømt. Paa 50 forskjellige Steder findes Guld, og i den hele Landstrækning mellem Salisbury, og Fayetteville er der neppe en Quadratmiil, hvorpaa ikke findes større eller mindre Stykker af dette MetalGuldgraverne fortjene en Dagløn af 50100 Cents.
Lolland-Falsters Stifts-Tidende, 1825-08-19
Den 3die dennes faldt, efter 60 Dages vedvarende Hede og Tørke, igjen den første Regn i og ved Paris. J Bourdeaux ere 2de Politie=Agenter anseete med Straf, for at have forført andre til at stiæle. Deres Bevæggrund var, selv at høste Æren af Misgierning gernes Opdagelse.
Lolland-Falsters Stifts-Tidende, 1825-08-19
Efter Postens Ankomst til Rostock fra London den 22de Juli, faldt Priserne paa Byg og Havre noget, men Kjøbelysten vedligeholder sig dog, som en Følge af det formindstede Forraad af disse Kornsorter, og samme Sædarters Misvext saavel i England som andre Lande.
Lolland-Falsters Stifts-Tidende, 1825-08-19
Jndenlandsk. Vor berømte Landsmand, Dr. Wallich, Directeur ved den botaniske Have i Calcutta, har atter oversendt Universitetsbibliotheket betydelige Foræringer af orientalske Bøger, deels fra Fort Williams Collegium, deels fra sig selv og deels fra Hr. C. A. Cantor, en Søn af Hr. Grosserer Cantor i Kjøbenhavn.
Lolland-Falsters Stifts-Tidende, 1825-08-19
Afdøde Skrivtstøber Fürsterlings Skrivtstøberie, det eneste i Kjøbenhavn, er af Enken anmeldt til Salg underhaanden.
Lolland-Falsters Stifts-Tidende, 1825-08-19
Forleden har en Patient styrtet sig ud fra et Vindue paa Frederiks Hospital, og strax fundet Døden. Dagen efter har en anden, en Olding, gjort det samme.
Lolland-Falsters Stifts-Tidende, 1825-08-19
Ved Høiesteret er Muursvend Christian Westermann, for at have sat Jld paa et ham tilhørende Huus i Birkerød, dømt til at miste Hovedet og steilles. Politiedirecteuren, Hr. Etatsraad Kjerulff, er fra sin Udenlandsreise igjen ankommen til Kjøbenhavn. Wandahls Avis No. 95 fortæller, at Kjøbstaden Ribe for Tiden har en heel Mængde givtefærdige, unge, og vel at mærke - smukke Piger.
Lolland-Falsters Stifts-Tidende, 1825-08-19
Under et Tordenveir den 22de Julii afbrændte Lade og Fæehuus paa Hovedgaarden Aastrup ved Hjørring, samt Søndergaard i Strengsholt i Albek Sogn.
Lolland-Falsters Stifts-Tidende, 1825-08-19
Den 29de Juli sidstleden opkom Jldebrand paa Gaarden Hjortenes, i Børglum Sogn i Jydland, hvorved Laden og et Udhuus bleve et Rov for Luerne. Vaaningshuset og nok et Udhuus bleve reddede. De afbrændte Huse bleve for ni Aar siden opbygte, da de sidstnævnte Huse afbrændte ved Lynild. Aarsagen til Jldens Opkomst vides ikke.
Lolland-Falsters Stifts-Tidende, 1825-08-19
Viborg, den 6te August. Den 3die og 4de dennes blev den tørstige Jord qvæget med den længe ventede og ønskede Regn; men i Gaar var det en ryggende Storm af Sydost, der endnu i Dag vedvarer. Høsten er begyndt paa Rugen, der i den stærke Hede er modnedes hastig. - Græsset, der endog paa gode Marker var bortvisnet, er det at vente Regnen især vil gavne, ifald ingen langvarig Tørke paafølger. – Nye Kartofler, der først kostede 48 s. Skjeppen, altsaa næsten det samme som 2 Skpr. Rug, sælges nu for 26 s. Af Blaabær ere meget faae i Aar, da Heden har borttørret dem. Fiskeriet i Liimfjorden og Aalefiskeriet i Søen er i Sommer høist maadeligt.
Lolland-Falsters Stifts-Tidende, 1825-08-19
Anecdoter. Da Magistraten i en fransk Flekke engang var Kongens Ankomst ventende, lod den, blandt andre sindrige Foranstaltninger til Monarkens værdige Modtagelse, en fiin broderet Handske trække paa Haanden af Veiviseren, som stod udenfor Byen, og den hængte Tyv i Galgen tæt derved iføre reent Linned. En Rentenerer sagde: "Hr. de S., veed De hvad Forskjel der er imellem Hr. de Rothschild og Herodes." – Nei, – Herodes var Jødernes Konge, og Rothschild er Kongernes Jøde!"
Lolland-Falsters Stifts-Tidende, 1825-08-19
Bekjendtgjørelser. Ved en blid og rolig Død er min inderlig elskede Mand, Collecteur og Billardholder J. C. Høyer, i Gaar, efter faae Dages Sygeleie, bortkaldt til et bedre Liv, i en Alder af 52 Aar; som jeg sørgeligst anmelder. Nakskov, den 18de August 1825. L. M. sal. Høyers.
Lolland-Falsters Stifts-Tidende, 1825-08-19
Efter det Lollandsk Falsterske Jndustrieselskabs Foranstaltning, kommer Hr. Hørfabriqveur Ladebye fra Kjøbenhavn atter i dette Efteraar her til Stiftet, for, uden nogen Udgivet for de Vedkommende, praktisk at veilede i den rette Maade at tilberede Hør og Hamp.
Lolland-Falsters Stifts-Tidende, 1825-08-19
De Herrer Landmænd, som ønske hans Veiledning, ville behageligst i portofrie Breve melde sig hos Hr. Pastor Boisen i Vesterborg pr. Mariboe.
Lolland-Falsters Stifts-Tidende, 1825-08-19
Auctioner. Mandagen den 3die September dette Aar, Formiddag Kl. 11, bliver hos undertegnede Kammerraad Dahlstrøm afholdt en Skiftesamling i Stervboet efter afgangne Procurator Foss, hvor Ting af Vigtighed agtes afhandlede. J den Anledning anmodes de af Boets Creditorer, som for deres Fordringer ikke endnu ere blevne tilfredsstillede, ved bemeldte Samling anførte Tid og Sted at give Møde. Nyekjøbing paa Falster, den 17de August 1825. P. Dahlstrøm.
Lolland-Falsters Stifts-Tidende, 1825-08-19
Efter forudgaaende Dom og Jndførsel, samt i Følge Reqvisition fra Hr. Procurator Hviid, paa den almindelige Enkekasses Vegne, bliver den Gaard i Utterslev Bye, Lollands Nørreherred, som har været eiet at Rasmus Klinke, men nu beboes af Christen Hansen, med dertil hørende Ager og Engs Hartkorn 2 Tdr. 6 Skpr., samt Bygninger, Besætning og indavlet Sæd, ved trende offentlige Auctioner opbuden til Bortsælgelse, nemlig: den 9de og 23de Septbr., samt 8de Octbr. 1825. Første og anden Auction afholdes i Grevskabet Hardenberg-Reventlovs vestre Districts Tingstue paa Hovedgaarden Sæbyeholm, og tredie Auction i den sælgende Gaard, hver af de nævnte Dages Formiddag Kl. 11 slet. Conditionerne blive forinden 1ste Auction at erholde til Eftersyn hos Hr. Procurator Hviid i Nakskov. Dette bekjendtgjøres, saavel for Lysthavende, som, i Følge Placaten af 22de April 1817, til vedkommende Pantecreditorers Efterretning. Dons. Halsted, den 18de August 1825.
Lolland-Falsters Stifts-Tidende, 1825-08-19
Jndkaldelse.
Lolland-Falsters Stifts-Tidende, 1825-08-19
Creditorerne i Stervboet efter Frue Antoinette Connelig Schmidt, født Braag, Capitain ved det 2det jydske Jnfanteri-Regiment M. Schmidts fra Bord og Seng separerede Hustrue, som er død i Dannemarre indkaldes herved med 12 Ugers Varsel til for mig som Skifteforvalter at anmelde og bevise deres Fordringer Nakskov, den 11te August 1825. Pontoppidan.
Lolland-Falsters Stifts-Tidende, 1825-08-23
Lollands og Falsters Stifts Kongelig alene privilegerede. Addressecontoirs Efterretninger. Rittende Aargang. Nummer 65. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten,
Lolland-Falsters Stifts-Tidende, 1825-08-23
Udenlandsk. Den 23de Juni leb den 80 Seilere stærke Flaade under Capudan Pascha ud fra Suda, uden nogen Hindring, med de til Morea bestemte Tropper. Den 28de nærmede en græsk Eskadre sig Flaaden paa Høiden af Cerico; men uagtet den anførtes af Sachturi og Mianlis, udrettede den dog intet, saa at Tyrkerne uforstyrrede lagde sig for Anker ved Navarino og udskibede den 5te Juli 5,200 Arnantere, 600 Mand Cavallerie og 1200 andre Tropper. Den 7de forlod Capudan PaschaNavarinos Havn med 7 Fregatter, 10 Corvetter, 12 Brigger samt nogle Goeletter, og seilede til Patras og Missolunghi, hvor han ankom den 10de. Odyssens's Svoger og troe Tilhænger, Trelavny, har endt sit Liv ved et Pistolskud.
Lolland-Falsters Stifts-Tidende, 1825-08-23
Franske Blade af 7de August indeholde Udtog af Breve fra General Roche til Græker-Committeen i Paris, dat. 12te, 23de og 28de Junii. Der hedder det blandt andet: "Siden Colocotronis Nederlag benyttede Jbrahim Grækernes paniske Skræk, og marscherede ligetil Napoli di Romania. Spidsen af hans Colonne viste sig den 25de ved Molini (Myli). Jeg begav mig øieblikkelig derhen, for at tale med den der commanderende Fyrst Ypsilanti. Denne havde kun omtrent 200 Mand uregelmæssige Tropper under sin Commando, Strax derefter raadte jeg Regjeringen at forstærke denne vigtige Post, hvilket ogsaa skeete ved at sende 300 græske Tirailleurer til Molini. Fienden havde 5,600 Mand Jnfanterie og 6 til 700 Mand Cavallerie, samt 2 Feldtkanoner. Kl. 5 skete et almindeligt Angreb, Grækerne holdt ud med ualmindeligt Mod, og forgiæves bestræbte den ægyptiske Colonne sig for at naae Molini; Tirsdagen den 23 August 1825. 3 Gange blev den slaget tilbage og Kl. 6 1/2 tog den Flugten, da vi bleve godt understøttede fra Søesider af nogle der liggende Skibe, som fyrede paa Fienden med Karteschskud. E. Sk. Nu erfarer jeg, at Araberne trække sig tilbage til Tripolizza. Regjeringen har givet Ordre at forfølge dem ved lette Tropper. – Den græske Regjering har overdraget mig Commanden i Napoli di Romani, og jeg skal med største Jver og Hengivenhed virke til Grækenlands Forsvar. - Ægypterne have dræbt Erkebispen i Modon under de grueligste Piinsler."
Lolland-Falsters Stifts-Tidende, 1825-08-23
Journ, d. Debats fortæller ogsaa en Munks Martyrdød, som omtales overalt paa Zante. Denne Olding blev fra Marieklosteret paa Bjerget Arcynthuus ført forReschid Pascha. "Hvad hedder du?" spurgte denne. "Ambrosius." "Hvor er du fra?" "Fra Gudsmoders Kloster." Hvor boer du " "Paa denne Klippe, siden dine Soldater forstyrrede hiint, og snart, at snart deroppe (pegende paa Himlen og kyssende Korset han har hos sig). "Hvor har du skjult Kirkens hellige Kar, "Jeg har unddraget dem dine Soldaters vanærende "Hvor ere de?" "Det bliver min Hem Hænder. melighed." Tael!" Du kan dræbe mit Legeme, men Siælen tilhører Gud." Den Ulykkelige blev nu strax martret paa det frygteligste; men han lod ingen anden Lyd høre end: "Herre, forbarm dig over mig!" Man slog Splinter ind under hans Regle forgiæves. Han forraadte ikke Stedet, man vilde vide, men priste Gud og bad for sine Bødler, som endeligen, trætte af at martre, speddede ham paa en Pæl lige over for Missolunghi. Saaledes har en piemontesisk Flygtning berettet. - Hvilke Uhyrer giver man de Christne til Priis for i det 19de Aarhundrede!
Lolland-Falsters Stifts-Tidende, 1825-08-23
Etoile giver følgende Beretning om Jbrahim Paschas Armee. Den bestaaer af 12,000 Mand Fodfolk, 2000 Ryttere og 2 Sappeur-Compagnier med europæiske Jnstructeurer. De ere besiælede af den bedste Aand og have fuld Tillid til deres Anfører. At de ere bedre end nogen af de græske Soldater, derom er ingen Tvivl. De faae daglig deres Portion Brød, Riis og Smør, Ethvert Jnfanterieregiment har 2 europæiske Jnstructeurer. Jbrahim er stedse den første i Jlden, seer og leder selv Alt og er meget elsket i Armeen. Han gaaer simpelt klædt, hvilket han ogsaa forlanger af de under ham staaende Chefer. Hver af Jnstructeurerne faae maanedlig 2000 ægyptiske Pjastre i Gage. Der ere 12 europæiske Chirurger, Læger re, i Armeen, hvilke alle føre tyrkiske Navne, endskjøndt de ikke ere gaaede over til den mahomedanske Religion.
Lolland-Falsters Stifts-Tidende, 1825-08-23
Diario di Roma fortæller, at en ung Græker var gaaet over i den ottomanniske Leir og havde antaget Jslamismen. Derpaa havde 2 af hans Brødre sneget sig ind i den fiendtlige Leir og stukket baade ham og Reschid Pascha ihiel.
Lolland-Falsters Stifts-Tidende, 1825-08-23
Madrid, den 30te Juli. J det i Gaar holdte Ministerraad var Talen om Udtagelsen af en Armee paa 70,000 Mand, og da Finantsministeren meente, at det vilde nu, da Kasserne vare ganske udtømte, falde vanskeligt at iværksætte, blev en overordentlig Grundskat af 100 Mill. Realer foreslaaet. Hr. Zeg bemærkede, at man i dette Tilfælde ogsaa maatte lægge denne Skat paa de geistlige Grunde, der udgjorde meere end Trediedelen af hele Spaniens Areal. Deri kunde man ikke blive enige, og adskiltes med uforrettet Sag, som hidtil stedse var Tilfældet, naar denne Stræng berørtes.
Lolland-Falsters Stifts-Tidende, 1825-08-23
Cadix, den 19de Julii. General Armarich gjennemstreifer Stederne og Byerne i Omegnen, og lader allevegne de royalistiske Frivillige passere Revue.
Lolland-Falsters Stifts-Tidende, 1825-08-23
Breve fra Gibraltar melde, at der befindes 11 columbiske Corsarer, hver paa 20 Kanoner og 150 Mands Besætning. Efter hvad man kan slutte af de Ladninger og Vaaben, de indtage, ruste de sig til et Foretagende, der fordrer mere Kraft, end Angrebet paa enkelte Kystfartøier.
Lolland-Falsters Stifts-Tidende, 1825-08-23
Alle Geistlige her og i Omegnen, som vise sig constitutionelsindede, befinde sig i den beklagelsesværdigste Forfatning.
Lolland-Falsters Stifts-Tidende, 1825-08-23
Paris, den 6te August. En Mængde Rygter, som de liberale Blade i Madrid have udspredt, f. Ex.,at Franskmændene igjen drage ind i Spanien, at Hs. Majestæt Kong Ferdinand vilde resignere og komme til Frankrig, at bevæbnede Partier, med Udraab: bleve Carl den V af Spanien!" gjennemstreife Gaderne o.s. v., erklærer Etoile for ganske ugrundede. Jndvaanerne i Toulouse synes ikke meget tilfredse med, at man istedetfor en Kunstskole har forlagt en Veterinairskole dertil.
Lolland-Falsters Stifts-Tidende, 1825-08-23
Coureren melder, at en irlandske catholsk Vicar er gaaet over til den protestantiske Kirke. For længe siden har man gjort den almindelige bemærkning, som vi ville bede Coureren erindre, at de bedste Protestantere blive Catholikere, men de sletteste Catholikere Protestantere.
Lolland-Falsters Stifts-Tidende, 1825-08-23
London, den 9de August. Coureren tillægger Hr. v. Villele stor Berømmelse. Han har, siger den, med Hensyn paa Renteforandringen, viist sig som en duelig Finantsbestyrer og som en snu Minister, men fremfor Alt, at han er en Mand, der ikke lader sig aflede fra sit Øiemed af Oppositionens Skrig og Factioner.
Lolland-Falsters Stifts-Tidende, 1825-08-23
J Sunderland har den 5te dennes været Uroligheder i Anledning af, at Matroserne havde sammenrottet sig for at tvinge Skibsrehderne til at give dem større Løn. Rhederne bemandede Skibene med Folk fra Egnen, hvilke med Glæde tjente for den gamle Løn. Derover bleve hine opbragte, forenede sig, besatte Flodbredden, og vilde ikke lade noget Skib, bemandet med saadanne fremmede Matroser, passere. Da Magistratens Forestillinger og mindelige Forholdsregler intet hialp, maatte den lade Militair komme. Sidste bleve, tilligemed Øvrighedens Deputerede, modtagne med Stene, hvorved Konerne især vare meget virksomme. Man gjorde igjen Forestillinger, og da disse heller ingen Virkning, gjorde, blev endelig befalet, at give Jld. Først efter at der vare faldne Skud, flygtede Pøbelen. Ulykkeligviis bleve 3 Personer paa Stedet og flere bleve saarede, hvoraf allerede een er død. Dagen efter dømte Jury, der nøie havde undersøgt Sagen: "Retfærdig Død.
Lolland-Falsters Stifts-Tidende, 1825-08-23
Nework, den 15de Junii. Uagtet den stærk Hede, har Hvedehøsten dog været meget givtig.
Lolland-Falsters Stifts-Tidende, 1825-08-23
Brødrene Achilles og Napoleon Murat have ansøgt i Philladelphia om, at blive optagne som americanske Borgere. Et Blad bemærker ved denne Leilighed, at Fyrst Talleyrand havde 1792 iligemaade aflagt de forenede Stater Borgereeden.
Lolland-Falsters Stifts-Tidende, 1825-08-23
Her bygges af Privatpersoner, til forskjellige americanske Stater, 2 Linieskibe, 2 Fregatter og 2 Krigs chalupper. Foruden disse laae i Midten af forrige Maaned 12 nye Cofardieskibe og 8 Dampbaade paa Verfterne.
Lolland-Falsters Stifts-Tidende, 1825-08-23
Høsten i Chili er falden velsignet ud, saa at Republiken, saavelsom hele Pern, er forsynet med Korn; men i Brasilien befrygter man Mangel paa Korn. Flere Mennesker skulle allerede være omkomne af Hunger.
Lolland-Falsters Stifts-Tidende, 1825-08-23
Stockholm, den 10de August. Götha-Hofretten har nu fældet Dom i Licentiaten Thorbjørnsens Sag og der stadfæstet Kammerrettens Kiendelse, at han har misbrugt sin Embedseed. Denne Geistlige var anklaget for og overbeviist om, hos flere Syge, som havde begieret den hellige Nadvere, at have nægtet den, med den Yttring, at de vare uværdige dertil. Saaledes var han kommen ind til en Smeds dødsyge Kone, og hørte, ved sin Jndtrædelse i Værelset, den Syge yttre, at Gud vel var hende naadig, hvortil han svarede: Den Naade Du faaer, bliver i Helvede. Derpaa gik han bort, og den Syge var samme Dag død.
Lolland-Falsters Stifts-Tidende, 1825-08-23
Christiansstad, den 4de August. Forleden Mandag den 1ste dennes, Kl. 4 om Eftermiddagen, opkom Jldsvaade hos Dragonen Jens Berg i Waa Kirkebye, 4 Miil herfra, og efter 2 Timers Forløb vare 91 Familier, henved 400 Personer, huusvilde. Der ere ingen Mennesker omkomne i denne Ulykke, men mange ere slemt forbrændte. Jlden var paakommen ved Brødbagning. Endeel have reddet noget Løsøre, men de fleste have mistet Alt undtagen de Klæder, de gik i. Mange Kreature bleve Rov for Luerne. Af denne Bye, en af de største i Lehnet, er nu alene Kirken, 7 Gaarde og 7 Huse i Behold.
Lolland-Falsters Stifts-Tidende, 1825-08-23
Adskilligt. Bladet Times vil fra Paris vide, at Huset Rothschild alene den 5te dennes converterede meere end 8 Mill. Fr. Rente.
Lolland-Falsters Stifts-Tidende, 1825-08-23
Mellem den 10de Septembor og 10de October vil den sjeldne Sammenkomst af de tre, ved Lys og Glands udmærkede Planeter: Venus, Mars og Jupiter, finde Sted.
Lolland-Falsters Stifts-Tidende, 1825-08-23
Qvægsygen i Canton Freyburg har antaget en betænkelig Characteer. Den angriber alle Slags Dyr, og er saa smitsom og farlig, at det ikke er nok, at nedgrave det døde Qvæg, men samme maa opbrændes.
Lolland-Falsters Stifts-Tidende, 1825-08-23
Jndenlandsk. Den 19de dennes, om Morgenen Kl. 8, blev den for Jndbrud og Tyverie dømte Jver Nielsen fra Bukke hauge pidsket paa en aaben Plads tæt udenfor Mariboe. Tilskuernes Antal beløb sig til flere Hundrede, og Forsamlingen var temmelig blandet; thi foruden at endeel af Egnens Dagtyve og Gavtyve (hvem Executionen især maatte være et advarende Exempel) vare tilstede, havde disse tillige den Ære at være i Selskab med uplettede Personer af Adel-, Borger= og Bondestanden. - Under fornøden Bevogtning afmarscherede Jver Nielsen, strax efter Executionen, til Kjøbenhavns Fæstning.
Lolland-Falsters Stifts-Tidende, 1825-08-23
Det kongelige Landhuusholdningsselskab har som Opmuntring for vores bekjendte duelige Landmand, Commercesecretair Schouboe paa Knuhtenborg, overladt ham nogle forbedrede Agerdyrkningsredskaber. - Hr. Secretairens bekiendte Beredvillighed til at gavne, vil upaatvivlelig ogsaa ved denne Leilighed anspore ham tilat offentliggjøre disse Agerdyrkningsredskabers Beskaffenhed, samt Maaden hvorpaa de bruges.
Lolland-Falsters Stifts-Tidende, 1825-08-23
Den 20de dennes kjørte Reebslager Ziero i Nakskov ud i Marken, og havde sin Søn, som var 6 a 7 Aar gammel, med sig. Da Ziero havde læsset Vognen med Hør, gik Hestene, ham uafvidende, frem, og da Drengen, uden at nogen observerede det, i samme Øieblik opholdt sig under Vognen, gik denne over ham. Han reiste sig vel, men sagde blot: Fader, jeg kan ikke see Dig, klagede over Smerter i Maven og døde strax.